Môže disodná soľ v Condrosolfe zvyšovať krvný tlak? Porozprávajme o jeho dopadoch na obličky a organizmus.
Dobrý deň prajem,chcem sa opýtať na zložku Disodna soľ v lieku condrosolf,ako to vníma organizmus a obličky ako klasickú soľ? Keď že to má zadržiavať vodu v tele v kĺboch? liek používam 3 týždne a mi skáče tlak na 145/95 cca či to nemôže byť spôsobené veľkým množstvom soli ako z condrosolf a potravy
Dobrý deň,
ďakujeme za Vašu otázku.
Chondroitín sulfát je jednou z hlavných zložiek chrupavky a má významnú schopnosť zadržiavať vodu. Táto vlastnosť napomáha chrupavke udržiavať svoju elasticitu, mechanické a funkčné vlastnosti. Vzhľadom na pôsobenie účinnej látky priamo v chrupavke, nedochádza danou účinnou látkou ku ovplyvňovaniu v iných častiach organizmu.
Liek Condrosulf je vo všeobecnosti dobre tolerovaný a vplyv na krvný tlak nie je medzi vedľajšími účinkami lieku popisovaný. Z toho dôvodu odporúčam pátrať po iných možných príčinách ovplyvňujúcich krvný tlak a pri pretrvávaní vysokých hodnôt sa obráťte na lekára.
Prajem pekný zvyšok dňa.
S pozdravom
PharmDr. Veronika Kiabová